**Սերաֆին Խոակին Ավենդանյո Մարտինես** (իսպաներեն՝ **Serafín Xoaquín Avendaño Martínez**, օգոստոսի 2, 1837(1837-08-02), Վիգո, Pontevedra Province, Գալիսիա - օգոստոսի 23, 1916(1916-08-23), Վալյադոլիդ, Կաստիլիա և Լեոն, Իսպանիա), իսպանացի բնանկարիչ

Կենսագրություն
--------------

Սերաֆին Ավենդանյոն ծնվել է Վիգո քաղաքում, պրոֆեսորի ընտանիքում։ Պատանեկան տարիքում իր ընտանիքի հետ տեղափոխվել է Մադրիդ, ընդունվել *Real Academia de Bellas Artes de San Fernando*՝, որտեղ աշակերտել է նկարիչներ Անտոնիո Մարիա Էսկիվելին և Խենարո Պերես Վիլյամիլին։ 1858 թվականին Գալիսիայի ցուցահանդեսում ներկայացրած «Իմ թախիծը» («*A miña tristura*») ջրաներկ աշխատանքի համար արժանացել է արծաթե մեդալի։

Ընտանիքի ապահովվածության շնորհիվ Ավեդանյոն ի վիճակի է եղել 1860-ական թվականներին տևական ժամանակով ճանապարհորդել։ Այցելել է Ամերիկայի Միացյալ Նահանգներ (այստեղ նկարել է Նիագարայի ջրվեժը), Անգլիա, Ֆրանսիա, Շվեյցարիա։ 1864 թվականին մեդալ է նվաճել՝ մասնակցելով Իսպանիայի գեղարվեստի ազգային հեղինակավոր ցուցահանդեսին։ 1866-ին կրթաթոշակ է շահել ու մեկնել Իտալիա՝ ուսումը շարունակելու, նկարչության արվեստի նրբությունների մեջ խորանալու; Այստեղ նա մնացել է մինչև 1891 թվականը՝ ժամանակի մեծ մասն անցկացնելով Ճենովայում ու դրա մերձակայքում։ Այդ ընթացքում սերտ կապեր է հաստատել տեղացի բնանկարիչների *Scuola di Rivara* խմբի հետ, բայց և պարբերաբար այցելել է Իսպանիա՝ մասնակցելու զանազան ցուցահանդեսների, աշխատելու ընտանեկան դաստակերտում, որ գտնվում էր Վիգոյի մերձակայքում։

1893 թվականին վերադառնալով հայրենիք՝ մինչև 1911 թվականը աշխատակցել է *Blanco y Negro* ամսագրին՝ դառնալով նկարազարդումների հեղինակ, միաժամանակ մասնակցել է մի շարք ցուցահանդեսների մրցութային հանձնաժողովների աշխատանքներին։ Նրա բնանկարները մեդալների են արժանացել 1892 և 1899 թվականներին անցկացված ազգային ցուցահանդեսներում։ Կյանքի վերջին տարիներն անց է կացրել Վալյադոլիդում, որտեղ էլ 1916 թվականին կնքել է իր մահկանացուն։ Նրա աշխատանքների հետմահու բազմաթիվ ցուցահանդեսներ են կազմակերպվել ընդհուպ մինչև 1930-ական թվականների ավարտը նչպես Իսպանիայում, այնպես էլ Իտալիայում։

Գրականություն
-------------

* *Serafín Avendaño: inventario y valoración de su actividad pictórica en Liguria*, Departamento de Historia del Arte, 2001 84-699-5943-3
* Rosa Elvira Caamaño Fernandez, *Serafín Avendaño. 1837-1916* (exhibition catalog), Centro Cultural Caixavigo, 1991.
* Ramón Otero Túñez (gl), "El pintor Avendaño", in *Cuadernos de Estudios Gallegos*, vol. XVIII, #54, 1963

Պատկերասրահ
-----------

* Ճենովական ՌիվիերանՃենովական Ռիվիերան
* Բնանկար՝ գալիսիացի կնոջ կերպարի հետԲնանկար՝ գալիսիացի կնոջ կերպարի հետ
* Ձմեռային բնանկարՁմեռային բնանկար
* Ծիսական երթԾիսական երթ
* Ծովային ջրիմուռների հավաքումըԾովային ջրիմուռների հավաքումը

Ծանոթագրություններ
------------------

1. 1 2
2. 1 2  Diccionario biográfico español (իսպ.) — Real Academia de la Historia, 2011.
3. 1 2  *Bernard M. O. y.* Galería biográfica de artistas españoles del siglo XI (իսպ.) — Madrid: 1868. — Vol. 1. — P. 52.
4. 1 2  Brief biography @ Afundación.
5. 1 2  Biographical notes @ the Museo del Prado.
6. ↑  Biographical notes Արխիվացված 2018-01-28 Wayback Machine @ the Fundación Maria José Jove.

Արտաքին հղումներ
----------------

* ArtNet: Ավենդանյոյի աշխատանքներից
* Avendaño, Serafín(իսպ.)
* Կենսագրությունը Արխիվացված 2018-01-28 Wayback Machine(իսպ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սերաֆին Ավենդանյո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Չափորոշչային վերահսկողություն | BNE: XX842262 · GND: 124424627 · ISNI: 0000000116905427 · VIAF: 95900094 · ULAN: 500035250 · WorldCat VIAF: 95900094 |

 |